Nasalakniban a Ladawan ti daga ken Ladawan ti baybay ti Isla Palaui

Ti Nasalakniban a Ladawan ti daga ken Ladawan ti baybay ti Isla Palaui ket ti nasalakniban a lugar ken nailian a parke iti ili ti Santa Ana iti Cagayan, Filipinas. Daytoy ket mabirukan iti amianan-akindaya a patingga ti Isla ti Luzon , ti kadakkelan nga isla iti pagilian.

Heograpia 

Mabirukan ti Isla Palaui iti amianan-akinlaud a parte ti dakkel a promontorio iti San Vicente, iti ili ti Santa Ana, probinsia ti Cagayan.  Daytoy ket  iti kaatiddonganna ken agarup a  iti kaakabaanna ken kalalainganna iti kangato.  Ti akinlaud nga aplaya ti isla ket agparang a napuskol, ngem ti akindaya a bangir, maipakita ti maysa a raw-ang manipud iti sikiganna para iti , ti igidna ket  manipud ken maigay-at iti likmut ti bassit nga isla iti Escucha, iti daya ti Palaui. Dagiti nabato a babassit nga isla ti Dos Hermanos ket mabirukan iti asideg ti Rawis Engaño, iti akin-amianan a punto ti  Palaui, ken adda met dagiti batbato iti asideg ti amianan a daya a punto ti isla, iti agarup a  iti daya ti rawis. Ti isla ti Gran Laja, ti maysa nga ababa a bato a bassit nga isla a pinalikmutan dagiti breaker, ket maysa kadagiti bato a mabirukan iti amianan a daya iti asideg ti Palaui.

Iti abagatan a laud a patingga ti Isla Palaui ket ti Punto Puerto, ti maysa a nagto a kakaykayuan a bluff. Iti daya ti punto ket iti abagatan ti Palaui ket ti Isla Rona, ti maysa nga ababa a kakaykayuan nga isla nga addaan iti puraw a batayan a darat ken batbato.  Ti Isla Escucha ket ti maysa a nagato ken kakaykayuan a bassit nga isla iti daya ti Palaui, ken iti las-ud ti Isla Rona no makita manipud iti abagatan nga agpalaud babaen tikanal a pagbaetan ti Isla Palaui ken ti nangruna a daga, nga ayan pay a pakabirukan dagiti babassit nga isla.

Flora ken fauna 
Ti Isla Palaui ket nairangaranng a kas Nailian a Reserba ti Baybay idi Agosto 28, 1994 a mangbukel ti kalawa iti .  Dagiti danum iti likmut ti isla ket addaan kadagiti 21 a komersial a sebbangan dagiti ikan nga agraman iti agarup a  kadagiti di nadisturbo a korales.

Gapu ti kaadayona, ti Isla Palaui ket pagtaengan dagiti 105 a sebbangan ti kullayot ken dagiti pay napateg iti komersio a sebbangan ti kayo ken maipatinayon pay dagiti 25 a naimport a babassit a kayo ken santuario pay para kadagiti 90 a migratorio a billity.

Turismo 

Kadagiti pagpasiaran iti Palaui ket ti akin-amianan a punto ti isla iti Silaw-taaw ti Rawis Engaño a mabirukan iti Rawis Engaño iti akin-amianan a punto ti isla ken dagiti aplayana. Ti isla ket ti maikasangapulo a naikabil iti listaan ti CNN's World's 100 Best Beaches a naipablaak idi Mayo 13, a nangibagbaga iti kapintas ti isla.

Idi Hunio 22, 2018, naidesignado a nailian a parke ti Nasalakniban a Ladawan ti daga ken Ladawan ti baybay ti Isla Palaui babaen ti Expanded National Integrated Protected Areas System (ENIPAS) Act wenno Tignay ti Republika Blng. 11038. Idi Enero 2019, ti isla ket nangabak iti Gunguna ti Naibatay iti KOmunidad a Turismo ti Gunglo ti Pagpagilian ti Abagatan a daya nga Asia (ASEAN) para idi 2019–2021 "para iti panangital-o iti matalinaay a turismo babaen kadagiti ganetget ti enbironmental a grupo ti isla, ti Palaui Environmental Protectors Association (PEPA)".

Pagluganan 
Ti Puerto ti San Vicente iti nangruna a daga ti Cagayan ket serbianna dagiti agtataeng ken dagiti turista a mapmapa wenno agaw-awid manipud iti Isla Palaui. Dagiti lugar a pagsangladan iti Palaui ket ti Punta Verde ken ti igid ti baybay ti Engaño Cove.

Iti popular a kultura 
Idi 2013, daytoy ket nausar a kas lokasion iti panangipelikula para iti Survivor: Blood vs. Water ken Survivor: Cagayan.

Kitaen pay 
 Listaan dagiti isla iti Filipinas
 Listaan dagiti nasalakniban a lugar ti Filipinas

Dagiti nagibasaran 

Dagiti reserba ti baybay ti Filipinas
Dagiti nailian a parke ti Filipinas